CELEX: 62013TN0479
Language: lv
Date: 2013-09-03 00:00:00
Title: Lieta T-479/13: Prasība, kas celta 2013. gada 3. septembrī — Marchiani /Parlaments

16.11.2013   
            
            
               LV
            
            
               Eiropas Savienības Oficiālais Vēstnesis
            
            
               C 336/26
            
         Prasība, kas celta 2013. gada 3. septembrī — Marchiani/Parlaments
   (Lieta T-479/13)
   2013/C 336/56
   Tiesvedības valoda — franču
   
      Lietas dalībnieki
   
   
      Prasītājs: Jean-Charles Marchiani (Toulon, Francija) (pārstāvis — C. S. Marchiani, avocat)
   
      Atbildētājs: Eiropas Parlaments
   
      Prasītāja prasījumi:
   
   
               —
            
            
               atcelt ģenerālsekretāra 2013. gada 4. jūlija lēmumu;
            
         
               —
            
            
               atcelt 2013. gada 5. jūlija paziņojumu par parādu;
            
         
               —
            
            
               piespriest Eiropas Parlamentam atlīdzināt tiesāšanās izdevumus.
            
         
      Pamati un galvenie argumenti
   
   Ar šo prasību prasītājs apstrīd Eiropas Parlamenta lēmumu piedzīt no prasītāja laikā no 2001. līdz 2004. gadam par parlamentāro palīdzību saņemtās piemaksas.
   Prasības pamatošanai prasītājs izvirza sešus pamatus.
   
               1)
            
            
               Ar pirmo pamatu tiek apgalvots procesuāls pārkāpums, jo Parlamenta ģenerālsekretāra 2013. gada 4. jūlija lēmums esot pretrunā Eiropas Parlamenta prezidija 2008. gada 19. maija un 9. jūlija lēmumiem par Eiropas Parlamenta deputātu nolikuma piemērošanas pasākumu, kā arī sacīkstes principam un tiesībām uz aizstāvību.
            
         
               2)
            
            
               Ar otro pamatu tiek apgalvota kļūdaina Noteikumu par Eiropas Parlamenta deputātu izdevumiem un piemaksām (DIP noteikumi) piemērošana.
            
         
               3)
            
            
               Ar trešo pamatu tiek apgalvota kļūda lietas materiālu novērtējumā.
            
         
               4)
            
            
               Ceturtais pamats ir saistīts ar Eiropas Parlamenta ģenerālsekretāra neobjektivitāti, pieņemot 2013. gada 4. jūlija lēmumu.
            
         
               5)
            
            
               Piektais un sestais pamats ir saistīti ar atgūstamo summu noilgumu.